Document ID: /roh_data/filtered/fineweb-2-filterrobots_roh.jsonl.gz/26478

Nino Schurter desista dal campiunadi europeic l’emna proxima a Brünn en Tschechia. Quai ha communitgà l’Uniun da ciclissem svizra. La decisiun saja crudada suenter ch’el haja gudagnà las cursas da la cuppa mundiala a Vallnord e Les Gets.
33 atlets svizzers fan part al campiunadi europeic. A la testa dal team èn Jolanda Neff e Lars Forster. Per il Grischun èn gist quatter atlets a la partida. En l'elita parta Corina Gantenbein da Claustra. Tar la U23 partan Vital Albin da Tersnaus e Ursin Spescha da Savgein e tar la U19 parta Janis Baumann da Igis.
RR novitads 11:00